Document ID: /roh_data/filtered/fineweb-2-filterrobots_roh.jsonl.gz/67047

Taxas directivas sin carburant e electricitad vegna spustadas
- Mardi, 16.2.2016, 17:45
La cumissiun federala d'ambient ed energia dal Cussegl naziunal (UREK) vul dapli scleriment en connex cun taxas directivas sin carburant ed electricitad.
La missiva na saja betg formulada exact avunda quai cunzunt perquai ch’i sa tractia d’in artitgel en la constituziun e las leschas amplifitgadas manchian. La UREK pretenda uss dapli infurmaziuns. Quellas vegnan per part gia elavuradas, ellas èn dentant pir accessiblas la fin dal onn. En la consultaziun avevan las propostas dal Cussegl federal per taxas directivs sin carburant e electricitad fatg naufragi. Il Cussegl federal sa tegn dentant vinavant vida sias propostas. Il messadi fa part da la segunda etappa da la strategia d'energia 2050.
RR novitads 18:00